Ουμβέρτος της Πρωσίας

Ο Ουμβέρτος, γερμ. Humbertus (30 Σεπτεμβρίου 1909 - 8 Απριλίου 1950) από τον Οίκο των Χοεντσόλερν ήταν πρίγκιπας της Πρωσίας.

Βιογραφία
Ο Ουμβέρτος-Κάρολος-Γουλιέλμος γεννήθηκε στο Μαρμάρινο ανάκτορο του Πότσνταμ και ήταν ο τρίτος γιος του Γουλιέλμου διαδόχου της Γερμανίας και της Καικιλίας, κόρης του Φρειδερίκου-Φραγκίσκου Γ΄ μεγάλου δούκα του Μεκλεμβούργου-Σβερίν.

Το 1950 απεβίωσε από σκωληκοειδίτιδα στο Βίνντχεκ της Νοτιοδυτικής Αφρικής σε ηλικία 41 ετών και τάφηκε στο κάστρο των Χοεντσόλερν.

Οικογένεια
Νυμφεύτηκε πρώτα το 1941 τη Μαρία-Άννα βαρόνη φον Χούμμπολτ-Ντάχρεντεν και διαζεύχθηκαν το 1943. Το έτος αυτό η Μαρία-Άννα απέκτησε ένα εκτός γάμου τέκνο από τον Ερνέστο-Αύγουστο Δ΄.

Το 1943 ο Ουμβέρτος έκανε δεύτερο γάμο με τη Μαγδαληνή, κόρη του Ερρίκου ΛΣΤ΄ πρίγκιπα του Ρόις-Κέστριτς και είχε τέκνα:
 Αναστασία(-Βικτωρία-Καικιλία-Ερμίνα) γενν. 1944, παντρεύτηκε τον Άλοις-Κωνσταντίνο 9ο πρίγκιπα του Λέβενσταϊν-Βέρτχαϊμ-Ρόζενμπερκ.
 Μαρία-Χριστίνα 1947-1966, απεβίωσε 19 ετών από δυστύχημα με το αυτοκίνητο.

Πηγές
 Petropoulos, Jonathan. (2006) Royals and the Reich: The Princes Von Hessen in Nazi Germany. Page 242. Published - Oxford University Press. ISBN 0-19-516133-5

Αναφορές

Οίκος των Χοεντσόλερν